  Туспуктэм: Татьяна Пунгина Майя Бывальцева Удмуртиын «Кышкыттэм ӟечлыко сюресъёс» йӧскалык ӵектосъя сюресъёсты тупатъян понна кулэ материалъёсты дасяны кутскизы. 2023-тӥ арын элькунын ӵектосъя куать предприятиос ужалозы, одӥгез соос пӧлысь Башкириысь. Со сярысь улосвыл тӧролэн но кивалтэтлэн пресс-службазы ивортӥз. « Туннэ нуналлы ваньзы валтӥсь лэсьтӥськон материалъёсты дасяны кутскизы ни, угось кӧнязэ ке палэнысь ваёно. Векчи изэз ми Уралысь вайиськом, битумъёсты – бускель элькунъёсысь. Асьме материалъёс – луонен кӧльыен сурет, со нырысь ик сюреслэсь инъетсэ лэсьтыны мынэ » Алексей Горбачёв, Удмуртиысь транспортъя но сюрес возёсъя министр Вань материалъёсты предприятиослэн лабораториосазы ГОСТ-лэн куронъёсызлы тупамзэс эскеро. 2022-тӥ арын Удмуртия выль ГОСТ-ёсъя лэсьтэм асфальтобетон суретъёс вылэ выжиз. 2023-тӥ арын уж азьланьтӥськоз. Тодэ вайытом, таяз арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс.  Тегъёс: сюресъёс тупатъянужъёс Удмуртия АлексейГорбачёв  